ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαΐου 1997 για την έγκριση μεθόδων ταξινόμησης των σφαγίων χοίρων στη Σουηδία (Το κείμενο στη σουηδική γλώσσα είναι το μόνο αυθεντικό) (97/370/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2, Εκτιμώντας: ότι ο κανονισμός (ΕΟΚ) αριθ. 3220/84 προβλέπει στο άρθρο 2 παράγραφος 3 ότι η ταξινόμηση σφαγίων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μέτρων του σφαγίου του χοίρου 7 ότι η έγκριση των μεθόδων ταξινόμησης εξαρτάται από ανώτατο όριο ανοχής στατιστικού σφάλματος εκτίμησης 7 ότι το εν λόγω όριο καθορίστηκε στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3), όπως τροποποιήθηκε τελευταία από τον κανονισμό (ΕΚ) αριθ. 3127/94 (4) 7 ότι η κυβέρνηση της Σουηδίας ζήτησε από την Επιτροπή να εγκρίνει τη χρησιμοποίηση δύο μεθόδων για την ταξινόμηση σφαγίων χοίρων στην επικράτειά της και υπέβαλε τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85 7 ότι η εξέταση της εν λόγω αίτησης απέδειξε ότι πληρούνται οι όροι για την έγκριση των εν λόγω μεθόδων ταξινόμησης 7 ότι θα πρέπει να μην μπορεί να επιτρέπεται καμία τροποποίηση των μεθόδων ταξινόμησης, εφόσον δεν προκύπτει από νέα απόφαση της Επιτροπής, εγκεκριμένης βάσει της κτηθείσας πείρας 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης της επιτροπής διαχείρισης χοιρείου κρέατος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Επιτρέπεται στη Σουηδία, η χρησιμοποίηση των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84: - το όργανο που ονομάζεται «Intrascope Optical Probe» (οπτικός ανιχνευτής) και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 1 του παραρτήματος, - το όργανο που ονομάζεται «Hennessy Grading Probe (HGP II)» και οι σχετικές μέθοδοι εκτίμησης των οποίων οι λεπτομέρειες παρατίθενται στο τμήμα 2 του παραρτήματος. Άρθρο 2 Δεν επιτρέπεται καμία τροποποίηση των οργάνων ή των μεθόδων εκτίμησης. Άρθρο 3 Η παρούσα απόφαση απευθύνεται στο Βασίλειο της Σουηδίας. Βρυξέλλες, 30 Μαΐου 1997.

[Source: multi_eurlex | Tokens: 2372]